En 23-årig mand fra Midtjylland skal otte måneder i fængsel for at have manipuleret billeder af 19 kvinder, så billederne fik et pornografisk indhold.

Det har Retten i Viborg afgjort.

Manden har erkendt, at han fra 2011 til 2017 lagde et større antal billeder ud på forskellige hjemmesider.

Jeg synes umiddelbart, det er en meget streng straf. Billedmateriale i sagen har det været ganske beskedent, til trods for at der har været mange forurettede Peter Nisgaad Brink, forsvarer

Her blev kvindernes ansigter sat på pornografiske billeder, som herefter blev delt på nettet.

Flere af kvinderne var under 18 år på gerningstidspunktet, og derfor er manden dømt efter en paragraf om udbredelse af børnepornografiske billeder.

Straffen på otte måneder vækker umiddelbart tilfredshed hos anklager Iben Ernst Bøttker.

- Det afspejler den grove kriminalitet, der er begået over for de 19 piger. Det, der er meget, meget vigitgt, er, at han har fået en ubetinget frihedsstraf, siger Iben Ernst Bøttker.

Omvendt mener forsvareren for den 23-årige, Peter Nisgaard Brink, at dommen er hård.

- Jeg synes umiddelbart, det er en meget streng straf. Billedmateriale i sagen har været ganske beskedent, til trods for at der har været mange forurettede, siger han.

Skal altid leve med krækelsen

Den tiltalte skal betale godtgørelser for tort på mellem 2.500 kroner og 40.000 kroner til de forurettede kvinder.

Ifølge Miriam Michelsen, der er bistandsadvokat for seks af kvinderne, har den digitale stalking foregået i op til fem år.

De skal stadig arbejde med angst for, at nogen har billeder af dem Mariam Michelsen, bistandsadvokat

- Jeg hører en lettelse i deres stemme. For dem har det været en følelse af at blive stalket, og det har været begået af en, de for manges vedkommende har kendt, og derfor er en straf af den her længde et klart signal om, at det, pigerne har mærket og følt, er rigtigt, siger Miriam Michelsen.

Både forsvarer og anklager vil nu overveje om sagen skal ankes. Men ifølge bistandsadvokaten, vil sagen uanset hvad ikke være slut for pigernes vedkommende. Materiale på nettet er nemlig så godt som umuligt at få fjernet fuldstændigt.

- De skal stadig arbejde med angst for, at nogen har billeder af dem, at nogen kan finde på at opsøge dem, og at nogen vil dem ondt på baggrund af de meget voldomt krænkende billeder. Så for dem er det ikke slut. Det er noget, de skal bearbejde fremadrettet, siger Miriam Michelsen.

Den dømte er blevet pålagt at fjerne materialet fra nettet.